הַנְּמָלָה שֶׁהִתְבַּלְבְּלָה / רְפָאֵל בּוֹאֲרוֹן

קריינות: דנה עמרם, עריכה לשונית : שירן רומנו

נְמָלָה מְטַיֶּלֶת וּמְבֻלְבֶּלֶת -

מֵהַנּוֹף מִתְפַּעֶלֶת.

רָאֲתָה גַּרְגִּיר פֹּה -

בַּעֲרֵמַת מִסְפּוֹא.

רָאֲתָה גַּרְגִּיר שָׁם -

בַּתֶּבֶן שֶׁבָּאָסָם.

בְּיוֹם רִאשׁוֹן - בְּמַצַּב עִלָּפוֹן

הֵבִיאָה גַּרְגִּיר שִׁיפוֹן.

בְּיוֹם שֵׁנִי - פֵּרוּר חָצִיר

מֵעֲרֵמָה שֶׁלְּיַד הַדִּיר.

כֹּה הִתְבַּלְבְּלָה הַנְּמָלָה

אַךְ מֵהַתֶּבֶן הִיא כֹּה הִתְפַּעֲלָה.

בְּיוֹם שְׁלִישִׁי - בְּמַצָּב מַמָּשִׁי -

עוֹד גַּרְגִּיר הֵבִיאָה חֲרִישִׁי.

אַךְ בְּיוֹם רְבִיעִי - בְּאֹפֶן וַדָּאִי -

סָחֲבָה פֵּרוּר כְּדָאִי.

כֹּה הִתְבַּלְבְּלָה הַנְּמָלָה -

אָסְפָה פֵּרוּרִים לְלֹא הַבְדָּלָה.

בְּיוֹם חֲמִישִׁי - מַמָּשׁ עַכְשָׁוִי -

סָחֲבָה וְסָחֲבָה פֵּרוּר מְאֹד אִישִׁי.

כְּבָר יוֹם שִׁשִּׁי - עוֹד גַּרְגִּיר נֶאֱסַף -

עוֹד גַּרְגִּיר לִכְבוֹד שַׁבָּת בְּנוֹסָף.

נָחָה לָהּ הַנְּמָלָה -

בְּיוֹם שַׁבָּת בַּשְּׂמִיכָה הִתְכַּרְבְּלָה.

נָחָה לָהּ, וְאֶת עֵינֶיהָ עָצְמָה -

וּבַחֲלוֹמָהּ רָאֲתָה דָּבָר וְהֻקְסְמָה.

גַּרְגִּירֵי זָהָב לָרֹב -

זֶה חֲלוֹם, נְמָלָה, זֶה חֲלוֹם,

וְלִבָּהּ הֵחֵל לִדְאֹב.

הוֹי זֶה הָיָה רַק חֲלוֹם - הִתְעוֹרְרָה הַנְּמָלָה פִּתְאוֹם -

חֲלוֹם נִפְלָא וְאֵין כְּמוֹתוֹ מֻפְלָא.

אֶת עֵינֶיהָ עָצְמָה בַּשֵּׁנִית, כֻּלָּהּ חַיְכָנִית,

מִלְמְלָה וּמִלְמְלָה... וְשׁוּב מִלְמְלָה וּמִלְמְלָה...

וְכָךְ בְּיוֹם רִאשׁוֹן הִיא אָמְרָה: "אָמְנָם אֲנִי נְמָלָה מְבֻלְבֶּלֶת - אַךְ גַּרְגִּירַי מְבִיאִים לִי הָמוֹן...

הָמוֹן תּוֹעֶלֶת".